|  |
| --- |
| **ՀԻՄՆԱՎՈՐՈՒՄ**«Հայաստանի Հանրապետության տարածքային կառավարման և ենթակառուցվածքների նախարարության «Աջակցություն ոռոգման համակարգի արդիականացմանը» ծրագրի «Աջակցություն ոռոգման համակարգերի հիմնանորոգմանը» միջոցառման արտաբյուջետային հաշվի միջոցների ծախսման 2023 թվականի նախահաշիվը հաստատելու, Հայաստանի Հանրապետության 2023 թվականի պետական բյուջեում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի ընդունման  |
|  |  **1.Անհրաժեշտությունը** |
|  | Որոշման ընդունման անհրաժեշտությունը պայմանավորված է «Սևանա լճի էկոհամակարգի վերա­կանգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» օրենքի 1-ին և 2-րդ հոդվածներով հաստատված տարեկան և համալիր ծրագրերի 6-րդ կետի 6.8 ենթակետի պահանջով։ |
|  |  **2.Ընթացիկ իրավիճակը և խնդիրները**Ջրային կոմիտեի կողմից 2022թ. շրջանառվել և ՀՀ կառավարության կողմից 09.06.2022թ ընդունվել է «2021 թվականին Սևանա լճից բաց թողնվող ջրի 170 մլն մ3-ը գերազանցող չափաքանակի հաշվին արտադրվող էլեկտրաէներգիայի վաճառքից ստացված լրացուցիչ գումարների հաշվին բացված արտաբյուջետային հաշվի միջոցների գոյացման և ծախսման նախահաշիվը հաստատելու, Հայաստանի Հանրապետության 2022 թվականի պետական բյուջեում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու մասին» N 850-Ն որոշումը։Համաձայն «Սևանա լճի էկոհամակարգի վերա­կանգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» օրենքի 1-ին և 2-րդ հոդվածներով հաստատված տարեկան և համալիր ծրագրերի 6-րդ կետի 6.8 ենթակետի պահանջի՝ «տարեկան արդյունքներով արտաբյուջետային հաշվի միջոցների չծախսված մնացորդն ուղղվում է այդ հաշվից հաջորդ տարում կատարվելիք բյուջետային ելքերի նախահաշվով նախատեսվող բյուջետային ելքերի ֆինանսավորմանը», ինչպես նաև արտաբյուջետային հաշվին առկա միջոցների շրջանակներում անհրաժեշտություն է առաջացել հաստատել արտաբյուջետային հաշվի միջոցների ծախսման 2023 թվականի նախահաշիվը և շրջանառել համապատասխան որոշման նախագիծ։2021 թվականին Սևանա լճից բաց թողնվող ջրի 170 մլն մ3-ը գերազանցող չափաքանակի հաշվին արտադրվող էլեկտրաէներգիայի վաճառքից ստացված լրացուցիչ գումարների հաշվին Ջրային կոմիտեի անվամբ բացված արտաբյուջետային հաշվին «ՀԷՑ» ՓԲԸ-ի կողմից փոխանցվել է 1,240,000.0 հազար դրամ (30.12.2022թ.), իսկ «ՄԷԿ» ՓԲԸ-ի կողմից՝ 212,519.1 հազար դրամ (հավասարաչափ՝ 31.10.2022թ. և 29.11.2022թ.), ընդամենը՝ 1,452,519.1 հազար դրամ։ 2022թ. «Ջրառ» ՓԲԸ-ին է հատկացվել 91,729.6 հազար դրամ՝ որպես կանխավճար, ինչպես նաև նախագծանախահաշվային փաստաթղթերի ձեռքբերման համար։ 01.01.2023թ. դրությամբ արտաբյուջետային հաշվի մնացորդը կազմում է 1,360,789.5 հազար դրամ։ |
|  |  |
|  |  |
|  | **3. Տվյալ բնագավառում իրականացվող քաղաքականությունը**Ոռոգման համակարգերի արդիականացմանն ուղղված նպատակային ներդրումների իրականացմամբ պայմանավորված անհրաժեշտություն է առաջացել իրականացնել Սևան-Հրազդանի ոռոգման համակարգից սնվող՝ «Ջրառ» ՓԲԸ-ի հաշվեկշռում գտնվող Արտաշատի ջրանցքի, Արտաշատի ջրանցքի (այլ հատվածների) և գլխամասային հանգույցի, Ստորին Հրազդանի ջրանցքի 1-ին հերթի գլխամասային հանգույցի, Ստորին Հրազդանի ջրանցքի 2-րդ հերթի և Արզնի-Շամիրամ ջրանցքի 2-րդ հերթի հիմնանորոգման աշխատանքները։ Ընդհանուր աշխատանքները նախատեսվում է իրականացնել 2023 և 2024 թվականներին, որից 2023թ.՝ 722,663.7 հազար դրամի շրջանակներում։ Աշխատանքների նախագծանախահաշվային փաստաթղթերի դրական փորձագիտական եզրակացությունները կցվում են։ |
|  | **4.Կարգավորման նպատակը և բնույթը** Ոռոգման համակարգերի ամրության և հուսալիության մակարդակի բարձրացում, կորուստների նվազեցում, Սևանա լճի ջրերի խնայողություն։ |
|  | **5. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ ՏԿԵՆ ջրային կոմիտեի կողմից: |
|  | **6.Ակնկալվող արդյունքը** Ոռոգման համակարգերի ամրության և հուսալիության մակարդակի բարձրացում, կորուստների նվազեցում, Սևանա լճի ջրերի խնայողություն։ |
|  |  **7. Տեղեկատվություն** «Հայաստանի Հանրապետության տարածքային կառավարման եվ ենթակառուցվածքների նախարարության «Աջակցություն ոռոգման համակարգի արդիականացմանը» ծրագրի «Աջակցություն ոռոգման համակարգերի հիմնանորոգմանը» միջոցառման արտաբյուջետային հաշվի միջոցների ծախսման 2023 թվականի նախահաշիվը հաստատելու, Հայաստանի Հանրապետության 2023 թվականի պետական բյուջեում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի ընդունման կապակցությամբ պետական բյուջեում նախատեսվում է ծախսերի ավելացում:«Հայաստանի Հանրապետության տարածքային կառավարման եվ ենթակառուցվածքների նախարարության «Աջակցություն ոռոգման համակարգի արդիականացմանը» ծրագրի «Աջակցություն ոռոգման համակարգերի հիմնանորոգմանը» միջոցառման արտաբյուջետային հաշվի միջոցների ծախսման 2023 թվականի նախահաշիվը հաստատելու, Հայաստանի Հանրապետության 2023 թվականի պետական բյուջեում և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ ու լրացումներ կատարելու մասին»ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ: **8. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**Նախագիծը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության 2021-2026 թվականների ծրագրի մասին» N 1363-Ա որոշմամբ հաստատված Հավելվածի «3.Ենթակառուցվածքների զարգացում» բաժնի «3.3 Ջրային տնտեսություն» ենթաբաժնի 2-րդ պարբերության պահանջներից:  |